Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: indoka van. [21/1990. (X. 4.) AB határozat, ABH 1990, 73.,
Paragraph Index: 201

indoka van. [21/1990. (X. 4.) AB határozat, ABH 1990, 73., 78.] Az Alkotmánybíróság korábban azt is megállapította: a diszkrimináció tilalma nem jelenti azt, hogy minden, még a végsõ soron nagyobb társadalmi egyenlõséget célzó megkülönböztetés is tilos. „A megkülönböztetés tilalma arra vonatkozik, hogy a jognak mindenkit egyenlõként (egyenlõ méltóságú személyként) kell kezelnie, azaz az emberi méltóság alapjogán nem eshet csorba, azonos tisztelettel és körültekintéssel, az egyéni szempontok azonos mértékû figyelembevételével kell a jogosultságok és kedvezmények elosztásának szempontjait meghatározni.” [9/1990. (IV. 25.) AB határozat, ABH 1990, 46., 48.; 21/1990. (X. 4.) AB határozat, ABH 1990, 73., 75.] A korábban már vizsgált közhatalmi jogosítványok gyakorlása, illetõleg közérdekû feladatok ellátása a vadászat, mint tevékenység egészét érinti. A vadászkamara ezeket 2002/130. szám egyaránt ellátja a hivatásos és a sportvadászok esetében. A vadászati tevékenység ellátása közepette közvetlenül és folyamatosan gyakorolt irányítás, felügyelet, ellenõrzés, a tevékenység normáinak kialakítása és érvényesítése, a tevékenységet jogosulatlanul folytatókkal szembeni fellépés feladata szempontjából a vadászati tevékenységet folytatók egységes csoportnak tekinthetõk. A vadászati tevékenységhez hagyományosan kötõdõ speciális jogi és életviszonyok olyan külön területet fognak át, amely — a megváltozott tulajdoni viszonyok között is — mind az élet-, mind a természet védelmébõl eredõ szakmai és közfeladatok külön meghatározását igényli. Ezen a területen nem különíthetõ el a hivatásos vadász szabályokat, tilalmakat gondosan követõ magatartása a sportvadászétól, a kamarai feladatok tehát egyformán fennállnak mindkét esetben.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes